Kongresmeni traže da Bush bojkotuje ceremoniju otvaranja Olimpijade u Kini
Za manje do 100 dana Kina će ugostiti Olimpijadu. Ali u svijetlu njenih poštivanja ljudskih prava, grupa američkih kongresmena i aktivi
Američki kongresmeni od predsjednika Busha zahtijevaju da bojkotuje Olimpijske igre u Kini. O tome je bilo riječi i jučer kada su u američkom Kongresu o lošem odnosu Kine prema izbjeglicama svjedočili aktivisti iz Sjeverne Koreje. Na pres konferenciji u Washingtonu oni su kasnije pozvali svjetske lidere da bojkotuju ceremoniju otvaranja Olimpijskih igara 2008. godine. Oni su Kinu optužili da drži, kako su rekli, rekord sramote u odnosu prema ljudima koji bježe od represije iz Sjeverne Koreje u potrazi za bolji životom. Za Glas Amerike je to pratila Carolyn Presutti. Jedno su slike koje Kina prikazuje svijetu u pripremi Olimpijade 2008-e. Ali za ljude iz Sjeverne Koreje koji traže bolji život, realnost je drukčija. Rijeka Tumen razdvaja Sjevernu Koreju i Kinu. Aktivisti za ljudska prava kažu da svake godine na hiljade sjevernokorejaca rizikuju živote da bi preko rijeke stigli u zemlju koja ih ne želi. Um Myung Hee je jedna od njih. Ona kaže da je preplivala preko rijeke kakobi izbjegla zatvor u Sjevernoj Koreji. - Ona kaže da je prije dvije godine prešla na kršćanstvo. Kada je to doznala policija u Sjevernoj Koreji pokušali su je uhapsiti. Prešla je u Kinu i sakrila se u planine. Kaže da ju je grupa Kineza pokušala prodati u seksualno roblje, ali se tome oduprla. Pri tome je probodena nožem, a policajac koji se predstavio da želi pomoći, pokušao je da je siluje. Um Myung Hee, izbjeglica iz Sjeverne Koreje: Od kako sam mu se usprotivila, on je zaprijetio, ako me još jednom vidi, da će me vratiti nazad u Sjevernu Koreju. Bez zaštitnika, kažu aktivisti, Kina izbjeglice iz Sjeverne Koreje šalje nazad gdje ih zatvaraju. Ti ljudi nemaju izlaza, kaže Um Mzung Hee. Steve Kim je bio izlaz za više od stotinu izbjeglica iz Sjeverne Koreje. On kaže da im je našao utočište u Kini, a zatim pomogao da predju u Vijetnam. Ali nakon tri godine, kineska vlada je otkrila njegovu misiju i osudila ga na pet godina zatvora. Steve Kim, spasilac stotina izbjeglica iz Sjeverne Koreje: Bio je to pakao na zemlji, živući pakao. I ako nemate nikakvu religiju, nikakvu vjeru, onda je to pravi pakao. Ali on je kaže mogao preživjeti, jer je krišćanin. Za manje do 100 dana Kina će ugostiti Olimpijadu. Ali u svijetlu njenih poštivanja ljudskih prava, grupa američkih kongresmena i aktivista traže od predsjednika Busha i drugih svjestkih lidera da bojkotuju ceremoniju otvaranja Olimpijade. Robert Menendez, senator: Pažnja, koja bi trebala biti na olimpijskim igrama, onda će biti na ljudima iz Sjeverne Koreje koji su pobjegli od gladi i terora, da bi ih Kina vratila nazad u zatvore i smrt. Ovi ljudi traže da Kina promjeni politiku, ili kako kažu olimpijski prstenovi neće simbolizirati pet kontinenata nego ropstvo drugih.